**Provincija Almería** (španjolski: *Provincia de Almería*) je jedna od 50 španjolskih provincija od 706,672 stanovnika na jugoistoku Španjolske u Autonomnoj zajednici Andaluziji. Administrativni centar provincije je istoimeni grad, on je i najveća luka i velika transportna raskrsnica. Ostali veći urbani centri su Adra, Berja, Cuevas del Almanzora, El Ejido, Huércal-Overa, Garrucha i Roquetas de Mar.

Geografske karakteristike
-------------------------

Provincija se prostire južno od Madrida i duž mediteranske obale na površini od 8,775 km². Almerija je planinski kraj, kog presjecaju planinski masivi, u njoj završavaju tri grane Betičkih Kordiljera. Zbog tog su doline rijeka, Andre, Almanzore i Andaraxa jedine u kojima je moguće ratarstvo. Kako je prosječna godišnja količina padavina od oko 200 mm mala, podignuto je nekoliko značajnih sistema navodnjavanja, što je uz podizanje staklenika znatno je povećalo proizvodnju voća i povrća.

Privreda
--------

Zbog tog je poljoprivreda i pored toga što nema puno obradive zemlje glavna privredna grana, jer se izvoze se velike količine paradajza, paprike, kupusa, graška, naranči i bijelog grožđa. Pored toga uzgaja se šećerna trska, bademi i jedna vrsta brnistre – spartium. Dobro je razvijeno i stočarstvo (uzgoj koza i ovaca).

Po planinama ima nešto ruda pa je razvijeno i rudarstvo, iskapa se željezna ruda, olovo i zlato. Kamenolomi po Sierra Nevadi (Betički Kordiljeri) iskapaju vrlo fini mramor, a kod Níjara ima kaolinita pa je poznat po proizvodnji keramike.

Turizam je važan duž mediteranske obale, sa brojnim ljetovalištima gdje sezona traje cijelu godinu. Općina Tabernas svojevremeno je bila poznata je kao mjesto gdje su snimljeni brojni špageti-vesterni a danas je poznata po dvije solarne elektrane koje spadaju u najnaprednije na svijetu.

Na planini Calar Alto, poznatoj po nebu bez oblačka nalazi se zajednički španjolsko-njemački astronomski opservatorij.

Historija
---------

Provincija Almería osnovana je kraljevim dekretom 1883.

Izvori
------

1. 1 2 3 4 5  „*Spain: Andalucía*" (engleski). City population. Pristupljeno 10. 6. 2018.
2. 1 2 3 4 5 6 7 8 9 10  „*Cordoba*" (engleski). Encyclopædia Britannica. Pristupljeno 11. 6. 2018.

Vanjske veze
------------

***Almería (provincija)*** na Wikimedijinoj ostavi

* *Diputación de Almería* (`es`)

| * p
* r
* u
Provincije Andaluzije |
| --- |
| 
* Almería
* Cádiz
* Córdoba
* Granada
* Huelva
* Jaén
* Málaga
* Sevilla

 |  |

| * p
* r
* u
Španjolske provincije |
| --- |
| 
Álava/Araba • 
Albacete • 
Alicante/Alacant • 
Almería • 
Asturias • 
Ávila • 
Badajoz • 
Barcelona • 
Burgos • 
Cáceres • 
Cádiz • 
Cantabria • 
Castellón/Castelló • 
Ceuta1 • 
Ciudad Real • 
Córdoba • 
Cuenca • 
Gerona • 
Granada • 
Guadalajara • 
Guipúzcoa/Gipuzkoa • 
Huelva • 
Huesca • 
Baleari • 
Jaén • 
La Coruña/A Coruña • 
La Rioja • 
Las Palmas • 
León • 
Lérida • 
Lugo • 
Madrid • 
Málaga • 
Melilla1 • 
Murcia • 
Navarra/Nafarroa • 
Orense/Ourense • 
Palencia • 
Pontevedra • 
Salamanca • 
Santa Cruz de Tenerife • 
Segovia • 
Sevilla • 
Soria • 
Tarragona • 
Teruel • 
Toledo • 
Valencia/València • 
Valladolid • 
Biskaja (Vizcaya/Bizkaia) • 
Zamora • 
Zaragoza

1 - Eksklave na sredozemnoj obali Afrike | Flag of Spain |